stanford-oval/wikipedia huggingface dataset:
ילקוט מעם לועז
תרגומי הספר

חשיבותו של הספר, הביאה לתרגומו למספר שפות.
התרגום הראשון של חלקים מספר בראשית ושמות נעשה לשפה הערבית יהודית, בשם "פתשגן הכתב". הוא נדפס באלג'יר בין השנים ה'תרמ"ו לה'תרנ"ד. וחזר ונדפס בג'רבה בשנת ה'תרצ"ט.
לעברית תורגם הספר במלואו על ידי הרב שמואל קרויזר וכונה "ילקוט מעם לועז" ונדפס לראשונה בירושלים החל משנת ה'תשכ"ז. הרב קרויזר כתב גם את המשך סדרת הספרים על רוב חלקי התנ"ך, ובסך הכל מפעלו הגדול מסתכם ב-32 כרכים.
בשנת ה'תשע"ו יצא לאור בהוצאת וגשל כרך המשך על ספר איוב חלק א' (פרקים א'-י') בעריכת הרב משה פרקוביץ מירושלים.
לאנגלית תורגם הספר (בעיקר על ידי הרב אריה קפלן) לסדרה של 20 כרכים בשם Torah Anthology.
לקריאה נוספת

המעם לועז, על התורה ומהדורותיו השונות, ד"ר פילאר רומיאו פרה. מבוא לספר "דעת לנבון – לקט מעם לועז בראשית, מוגש בכבוד ויקר ליצחק נבון..." ליקט וערך אבנר פרץ, מעלה אדומים, 2006.
לואיס לנדאו, "הטראנספורמציה של הסיפור התלמודי במעם לועז(הקישור אינו פעיל)" בתוך פעמים 7, תשמ"א 1981, עמ' 35–49.
תמר אלכסנדר, "דמותו של האר"י בסיפור הספרדי-יהודי - סיפור 'האנוס והלחם' בתוך מעם לועז(הקישור אינו פעיל)" בתוך פעמים, 26, תשמ"ו 1986, עמ' 87–107.
משה דוד גאון, משכיות לבב על מעם לועז, ירושלים תרצ"ג.
הערות שוליים

↑  מחכמי צפת בתחילת המאה השמונה עשרה ולאחר מכן דיין בקונסטנטינופול שבטורקיה. חכם זה נודע בהגהתו לספר משנה למלך, ספר למדני רחב היקף ורחב תפוצה שנכתב על סדר ספר משנה תורה לרמב"ם, ובכל מקום שמוזכר בספר זה "אמר המגיה" הכוונה אליו.
↑  הקדמת ר"י כולי לספר "מעם לועז" על ספר בראשית, על פי מ"ד גאון, "משכיות לבב על מעם לועז", ירושלים תרצ"ג, עמ' ה-ו.
↑  שם עמ' ו.
↑  משה דוד גאון, משכיות לבב על מעם לועז, ירושלים תרצ"ג, עמ' כג, לג, לז.
↑  ראשי התיבות של: לשון עם זר, כשהכוונה לשפה שאינה לשון הקודש.
1 2  אבנר פרץ, הקדמותיו של יעקב כולי ל'מעם לועז' בעברית ובלאדינו כמפתח להבנת תוכניתו ותפיסתו הרעיונית בכתיבת היצירה, באתר מכון מעלה אדומים לתיעוד השפה הספניולית ותרבותה
↑  למשל, בערך "לעז".
↑  שם, בערך "אסופה".
↑  למשל, חלק אורח חיים, סימן כ"ח. נראה שמקורו הוא בדברי קודמיו הספרדים, שתרגמו את הדברים ללשון הקודש (למשל, בתשובה המוזכרת, מצוטט הילקוט מספר "זכור לאברהם" לר' אברהם אלקלעי מסלוניקי.)
↑  משה דוד גאון, משכיות לבב על מעם לועז, ירושלים תרצ"ג, עמ' נא-סו.
| --- | --- |
בקרת זהויות :  NLI: 987007295123305171 
שער הכרך הראשון של מעם לועז בלאדינו, מהדורת איזמיר, 1864.
אייל באט

| --- | --- |

 לידה:  16 באפריל 1966 
 פטירה:  5 בפברואר 2025 (בגיל 58) 
 מוקד פעילות:  ישראל 
 מקום לימודים:  מכללת לוינסקי לחינוך, אוניברסיטת בר-אילן 
 סוגה:  מקהלה 
 שפה מועדפת:  עברית 
 כלי נגינה:  פסנתר 
 פרופיל ב-IMDb
 
אייל באט (16 באפריל 1966 – 5 בפברואר 2025) היה מלחין, פסנתרן ומעבד ישראלי.
ביוגרפיה

רוב יצירתו כתובה למקהלות, והיא כוללת יותר מ-200 יצירות ועיבודים. בין המקהלות המבצעות את יצירותיו מקהלת בת-קול, מקהלת מורן, מקהלת העפרוני, מקהלת אנקור, המקהלה הפילהרמונית תל אביב ועוד. יצירותיו בוצעו בתחרויות ובפסטיבלים בין-לאומיים בספרד ובהולנד ובפסטיבל אבו גוש בישראל.
כתיבתו לבמה כוללות אופרה לילדים בבימוי מלא, "ברמלי" שנכתבה במיוחד עבור מקהלת בת-קול, ושתי יצירות שביצעו התזמורת הפילהרמונית הישראלית והתזמורת הקאמרית הישראלית.
ב-2018 בוצעה האופרה שכתב, "הינדיק משוגע", לליברית מאת צפריר קולת המבוססת על אגדה חסידית. כמו כן כתב את האופרה "עידו ועינם", המבוססת על הרומן מאת ש"י עגנון. כן חיבר מוזיקה לתיאטרון.
אייל באט התמחה בליווי מקהלות והרבה להופיע עמן. בין השאר היה הפסנתרן הראשון של מקהלות מורן ובשנים האחרונות ליווה בקביעות את אנסמבל זמרי מורן.
אייל קיבל תואר שני בהצטיינות בהלחנה מאוניברסיטת בר-אילן. בין מוריו היו אנדרה היידו, בטי אוליברו וגדעון לבינסון. בנוסף היה אייל בוגר מכללת לוינסקי לחינוך במקצוע חינוך מוזיקלי ובהתמחות בניצוח מקהלות.
יצירות למקהלה

העץ שלבו חלול; למקהלת ילדים בשלושה קולות (1995); מילים: נורית זרחי
שוב החורף חורש את הים; למקהלה מעורבת (1995); מילים: נתן יונתן
שיר לשירה למקהלה (1997); מילים: יהונתן גפן
פעם טיילנו אני וחבר; מילים: יהודה אטלס
אולי זאת אהבה; מילים: לאה נאור
מיכאל; מילים: מרים ילן שטקליס
בילי; מילים: נורית זרחי
אמא, אל תהיי עצובה; מילים: פניה ברגשטיין
עזור לי כוכב; מילים: אלי נצר
משירי הילדות; מילים: זלדה
כשמלבישים לי סוודר; מילים: יהודה אטלס
תמונה; מילים: דליה רביקוביץ'
שלושה חוטים ומחט; מילים: ע. הלל
סוף זה תמיד התחלה; מילים: לאה נאור
באור קדומים יצירה למקהלת ילדים או נשים ב-4 קולות; מילים: עוזי שלו
שיחה עם עטלף למקהלת ילדים ופסנתר; מילים: ע. הלל
אמונה למקהלה וכינור; מילים: שניקה שקד
סיפור אהבה כמעט רגיל למקהלת נשים, משור ופסנתר
אל הבית באה גברת למקהלה ופסנתר; מילים: יהודה אטלס
"תפילת ערבית לשלום" (השכיבנו), למקהלת נערות
יצירות ולקול ופסנתר

6 שירי משוררות לקול ופסנתר (2013)
בדרך; מילים: לאה גולדברג
בבית; מילים: לאה גולדברג
בתשובתו; מילים: לאה גולדברג
הו אלי; מילים: אלזה לסקר-שילר; תרגום: נתן זך
שיר מיתה קטן; מילים: אלזה לסקר-שילר; תרגום: נתן זך
פסנתרי הכחול; מילים: אלזה לסקר-שילר; תרגום: נתן זך
הסתרת את נפשך ממני ; 12 שירים לקול ופסנתר (2011); מילים מאת זלדה, לאה גולדברג, יונה וולך, דליה רביקוביץ ומשה שפריר.
לכל אדם חיים של נחל
משירי הילדות
ההכרה שלי נמוגה
תמונה
זמר
ורק המלאכים
בשבחי השלוה
כציץ העמקים
בובה ממוכנת
צפנת פענח
הסתרת נפשך
בעוד כמה שנים
השמים נחצו לזהוב וכחול (2024); מילים: ינון נאמן
אני מכחול (2024); מילים: עוזי שלו
לבד לקול ופסנתר; מילים: שמעי כהן
אל תעמדי בחלון לקול ופסנתר; מילים: סטניסלב ויגודסקי בתרגום חנוך פרוז
הו אלי לקול ופסנתר; מילים: אלזה לסקר-שילר בתרגום נתן זך
שני שירי פול צלאן לקול, צ'לו ופסנתר
על רחל - מילים: שירה כרמון
זולגות השעות - מילים: שירה כרמון
שמלות לקול ופסנתר (2000 לערך); מילים נורית זרחי
מתוך "אני מאמין" – קנטטה על פי י"ג עיקרי האמונה לרמב"ם (2017) לסופרן, קונטרבס ופסנתר
יצירות קאמריות

שיר השירים לחלילית ולטריו כלי קשת (1999)
היושבת בגנים לחלילית ולפסנתר (מוקדש לדרורה ברוק) (2001)
רישומים הודיים לבסון ולפסנתר (מוקדש לעוזי שלו) (2017)
אלבום תמונות לבסון ולחמישיית כלי קשת (מוקדש לעוזי שלו) (2021)
פרלוד להילה לצ'לו ולפסנתר (2024) (מוקדש לצ'לנית הילה אפשטיין)
כוונות לכנור ופסנתר
זכרונות מאנגליה לזכר אריה אפשטיין (2023)
לצ'לו ופסנתר
שלוש מחשבות לקונטרבס ופסנתר"
"wir waren einmal Tiere" (היינו פעם חיות); מילים: שירה כרמון (לזכר ה-7 באוקטובר 2023)
שלושה רגטיימים לכינור ופסנתר (1997)
שתי מנות ראשונות לאבוב, קלרינט ובסון (נכתב במקור לשני אבובים וקרן אנגלית).
"הנס המושהה" לאבוב, בסון ופסנתר.
"Moved" לחליל, סקסופון סופרן, צ'לו, כלי הקשה ופסנתר (1988)
לצ'מבלו

ליבי במזרח
יצירות לפסנתר (יצאו בדיסק ב-2002 בביצוע מיכל טל)

Ganymed
(1992) 16 bars for Menachem
Un sourire (1997)
Passacaglia and Toccata
A birthday suite for Jerry (1993)
Lullaby for Natalia
אש תמיד
Ascension
אופרות

"ברמליי" בעקבות קורניי צ'וקובסקי
תרגום נתן אלתרמן
"הינדיק משוגע", לליברית מאת צפריר קולת המבוססת על אגדה חסידית
"עידו ועינם", המבוססת על הרומן מאת ש"י עגנון
The Death of Slim Shady (Coup de Grâce)

The Death of Slim Shady (Coup de Grâce) (בעברית: מותו של סלים שיידי (המתת חסד)) הוא אלבום האולפן ה-12 של הראפר האמריקאי אמינם. האלבום יצא לאור ב-12 ביולי 2024, על ידי חברות התקליטים אפטרמת' אנטרטיינמנט,אינטרסקופ רקורדס ושיידי רקורדס. האלבום הוא אלבום קונספט המתרכז סביב קרב בין אמינם עצמו לבין האלטר אגו שלו.
רקע והכרזה

אמינם הוציא את אלבום האולפן האחד-עשר שלו Music to Be Murdered By ב-17 בינואר 2020, לאחר שזכה להצלחה מסחרית גבוהה, בעקבות זאת הוציא מהדורת דלוקס שיצא לאור ב-18 בדצמבר, Music to Be Murdered By: Side B. ב-5 באוגוסט 2022, הוציא את אלבום האוסף Curtain Call 2, כהמשך לאלבום הלהיטים הגדולים שלו Curtain Call: The Hits, משנת 2005. החזרה של האלטר אגו סלים שיידי הוזכרה לראשונה ביום השנה החדשה 2023 ללא פרטים נוספים. במהלך ראיון עם המפיק DJ Whoo Kid עבור תחנת הרדיו Shade 45 בינואר 2024, בו הצהיר אמינם שהוא "עובד על משהו קטן חדש". באותו ראיון הוא הכחיש את השמועות על אלבום משותף אפשרי שלו ושל 50 סנט, למרות שהוא אהב את הרעיון של זה. ב-19 במרץ 2024, המפיק ומשתף הפעולה הוותיק ד"ר דרה, בעודו בתוכנית האירוח Jimmy Kimmel Live!, חשף שאמינם עובד על אלבום האולפן הבא שלו ושהוא ייצא במהלך 2024.
ב-26 באפריל 2024, במהלך אירוע דראפט ה-NFL בעיר הולדתו דטרויט, אמינם שיתף סרטון בסגנון תוכנית הפשע "תעלומות בלתי פתורות" שמציב את השאלה "מי הרג את סלים שיידי?", בהתייחסו לסרטון של הראפר לאלטר אגו שלו. כתב לבוש בטרנץ' מפרט את האויבים ששידי עשה במהלך השנים כשהראפר 50 סנט התייחס לפרסונה. הטיזר שילב גם קליפים של "My Name Is‏" (1999), "Without Me"‏ (2002) ו-"The Real Slim Shady" (2000). באותו היום, הכריז על צאת האלבום The Death of Slim Shady (Coup de Grâce) ותאריך יציאתו בסוף סרטון בן 56 שניות, יחד עם הזמנה מוקדמת שלו.
ב-10 במאי 2024, משתף הפעולה הוותיק לואיס רסטו שיתף פרטים חדשים על האלבום, וחשף שזו תהיה חזרה "קשה" לצליל החתימה של הראפר. רסטו, ששיתף פעולה עם אמינם באלבום מאז 2021, אומר שהמעריצים יכולים לצפות לשמוע "חזרה למהות היצירתית המקורית של אמינם", כאשר האלבום בוחן נושאים סביב חייו ופטירתו של האלטר אגו השנוי במחלוקת שלו, סלים שיידי.
הרכב

האלבום הוא אלבום קונספטואלי, ואמינם הפציר במעריצים להאזין לו לפי הסדר, מכיוון שהשירים עלולים לא להיות הגיוניים אם יקשיבו להם בצורה לא מסודרת. האלבום כולל שיתופי פעולה עם אמנים כמו ג'לי רול, JID, סקיילר גריי, ביג שון ובייביטרון.
הצלחה מסחרית

הרצועה "Houdini" מהאלבום הגיעה למקום השני במצעד הבילבורד הוט 100, וסימנה את מיקום השיא הגבוה ביותר של אמינם מאז שנת 2020.
בבריטניה, אמינם צפוי להשיג את אלבומו ה-11 שהגיע למקום הראשון במצעד האלבומים הבריטי לפי מצעדי אמצע השבוע. הוא מכר יותר מפי שלושה מהמתחרה הקרוב שלו. הסינגל המוביל מהאלבום, "Houdini", תפס את  המקום הראשון במצעד הסינגלים הבריטי במשך שלושה שבועות לא רצופים.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס גראמי | 26 בינואר 2025 | אלבום הראפ הטוב ביותר | מועמדות |  |
רשימת רצועות

| The Death of Slim Shady (Coup de Grâce)> מס' | The Death of Slim Shady (Coup de Grâce)> שם | The Death of Slim Shady (Coup de Grâce)> משך | The Death of Slim Shady (Coup de Grâce)>  | The Death of Slim Shady (Coup de Grâce)>  | The Death of Slim Shady (Coup de Grâce)>  | The Death of Slim Shady (Coup de Grâce)>  | The Death of Slim Shady (Coup de Grâce)>  | The Death of Slim Shady (Coup de Grâce)>  | The Death of Slim Shady (Coup de Grâce)>  |
| --- | --- | --- | --- | --- | --- | --- | --- | --- | --- |
| 1. | Renaissance  | 1:38 |  |  |  |  |  |  |  |
| 2. | Habits (בהשתתפות White Gold)   | 4:58 |  |  |  |  |  |  |  |
| 3. | Trouble  | 0:41 |  |  |  |  |  |  |  |
| 4. | Brand New Dance  | 3:26 |  |  |  |  |  |  |  |
| 5. | Evil  | 3:50 |  |  |  |  |  |  |  |
| 6. | All You Got (skit)  | 0:24 |  |  |  |  |  |  |  |
| 7. | Lucifer (בהשתתפות סליי פייפר)   | 4:21 |  |  |  |  |  |  |  |
| 8. | Antichrist (בהשתתפות Bizarre)   | 5:14 |  |  |  |  |  |  |  |
| 9. | Fuel (בהשתתפות JID)   | 3:33 |  |  |  |  |  |  |  |
| 10. | Road Rage (בהשתתפות דם ג'וינטז וסליי פייפר)   | 3:37 |  |  |  |  |  |  |  |
| 11. | Houdini  | 3:47 |  |  |  |  |  |  |  |
| 12. | Breaking News (skit)  | 0:37 |  |  |  |  |  |  |  |
| 13. | Guilty Conscience 2  | 5:25 |  |  |  |  |  |  |  |
| 14. | Head Honcho (בהשתתפות אז מיל)   | 3:54 |  |  |  |  |  |  |  |
| 15. | Temporary (בהשתתפות סקיילר גריי)   | 4:57 |  |  |  |  |  |  |  |
| 16. | Bad One (בהשתתפות White Gold)   | 4:30 |  |  |  |  |  |  |  |
| 17. | Tobey (בהשתתפות ביג שון ובייביטרון)   | 4:44 |  |  |  |  |  |  |  |
| 18. | Guess Who’s Back (skit)  | 1:02 |  |  |  |  |  |  |  |
| 19. | Somebody Save Me (בהשתתפות ג'לי רול)   | 3:50 |  |  |  |  |  |  |  |
| משך כולל: | משך כולל: | 64:28 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1  |
|  בלגיה | מצעד שירי בלגיה | 1 |
|  דנמרק | היטליסטן | 2 |
|  הולנד | מצעד 100 האלבומים ההולנדיים | 1 |
|  צ'כיה | ČNS IFPI | 1 |
|  צרפת | SNEP | 2 |
|  קנדה | מצעד האלבומים הקנדי | 1 |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 37 |
|  ארצות הברית | בילבורד 200 | 69 |
|  ארצות הברית | מצעד אלבומי הסטרימינג | 48 |
|  ארצות הברית | מצעד האלבומים המסחריים | 34 |
|  ארצות הברית | מצעד אלבומי ה-R&B/היפ-הופ | 23 |
|  ארצות הברית | מצעד אלבומי הראפ | 15 |
|  צרפת | SNEP | 133 |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 100,000 |
| קנדה (Music Canada) | זהב | 40,000 |
סיכום
| בכל העולם | — | 140,000 |
התכלות

קלקר הוא חומר מעשה ידי אדם, בעל קצב התכלות איטי במיוחד.
התכלות היא התפרקות כימית של חומר בידי חיידקים או יצורים חד תאיים אחרים. המושג מקושר לרוב לתחום האקולוגיה, טיפול בפסולת, ביו רפואה, ואיכות הסביבה. כיום תופס תאוצה השימוש בחומרים שמתכלים במהרה במקום בחומרים שקצב ההתכלות שלהם איטי, כגון שקיות אשפה מתכלות במקום שקיות פלסטיק.
היתרונות בחומרים שמתכלים במהרה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. הפרק קצר ולא ממצה את הנושא די הצורך. ניתנה סיבה אחת מתוך סיבות רבות מאוד.
האדם פולט לסביבה אשפה רבה, שגורמת לזיהום הסביבה. שימוש בחומרים מתכלים מפחית את כמות הפסולת המצטברת והנזקים שנגרמים ממנה, ובכך תורם לאיכות הסביבה.
דוגמה ידועה לנזק סביבתי שנגרם בשל פסולת שמושלכת בידי האדם היא מוות של צבי ים כתוצאה מאכילת שקיות פלסטיק. צבי ים בסביבתם הטבעית ניזונים ממדוזות, ואילו שקית פלסטיק שמצויה בתוך מי הים נראית לצב ים כמו מדוזה. לכן, צבי ים רבים מתפתים לאכול שקיות פלסטיק, ומתים כתוצאה מחסימת מערכת העיכול. בניגוד לשקית פלסטיק, שקית שמתכלה במהרה סביר שתעוכל במערכת העיכול של צב הים, ובכך הצב יפלוט אותה ממערכת העיכול שלו ויישאר בחיים. זאת אם השקית לא תתכלה (חלקית או לחלוטין) בטרם נאכלה בידי צב הים.
החסרונות בחומרים שמתכלים במהרה

מוצרים העשויים מחומר המתכלה מהר מתקלקלים או יוצאים מכלל שימוש תוך זמן קצר יחסית, ומחייבים הפקה של כמות גדולה יותר של מוצרים חלופיים וניצול רב יותר של משאבים. כך למשל, בעוד שבשקית ניילון ניתן לעשות שימוש חוזר, בשקית נייר זה לא תמיד ניתן וייצור הנייר הנדרש מגביר את כריתת היערות. בנוסף, מוצרים העשויים מחומרים המתכלים מהר נזרקים בתכיפות גדולה יותר לאשפה ובכך מגדילים את כמות הפסולת. לדוגמה, שימוש בכוס זכוכית, שאינה מתכלה, יכול להימשך לאורך שנים רבות, בעוד ששימוש בכוסות נייר מחייב החלפה תדירה של הכוסות.
זמני התכלות של חומרים שונים

זמן ההתכלות תלוי בתנאי הסביבה - לחות, טמפרטורה, קרינת שמש, זמינות חמצן ועוד. בתנאים שנבדקו, זמני ההתכלות המוערכים לחומרים שונים הם:
| --- | --- |
סוג החומר: זמן ההתכלות
שיירי מזון: 1-2 חודשים
נייר וקרטון: 1-4 חודשים
שאריות כותנה: 5-6 חודשים
שאריות צמר: שנה
עץ: עשרות שנים
פחית שימורים: 100 שנה
פחית שתייה: 500-200 שנה
חיתולים חד-פעמיים: 500 שנה
בקבוקי פלסטיק ושקיות פלסטיק: מאות שנים
פלסטיק קשיח: 1,000 שנה
בקבוק זכוכית: מיליון שנה
קלקר: מעל מיליון שנה
קומפוסט

האדם מנצל את תופעת ההתכלות לשם ייצור קומפוסט. בהינתן תנאים מסוימים, חומרים אורגניים מתכלים והופכים לקומפוסט, שהוא סוג של דשן. השימוש בקומפוסט נפוץ מאוד בחקלאות ובגינות פרטיות. עם זאת, לא כל חומר מתכלה הוא חומר שיכול להפוך לקומפוסט - ישנם חומרים המתכלים ואינם הופכים לקומפוסט.
ראו גם

זיהום הסביבה
התיישנות (כלכלה)
הערות שוליים

↑  מהם חומרים מתכלים?, באתר "פורטל מיחזור", 27 בנובמבר 2012
↑  במקורות שונים נאמר כי אין זמן התכלות כלל זמני התכלות חומרים, תמיר.
| קיימות |
| --- | --- | --- |
| מושגי מפתח | איכות הסביבה • אקולוגיה • סביבתנות • טביעת רגל אקולוגית • מאזן אקולוגי • צדק בין-דורי |  |
| איומים | משבר האקלים • התחממות עולמית • הידלדלות שכבת האוזון • הכחדה המונית |  |
| אסטרטגיות סביבתיות | חשיבה סביבתית • קיימות מקומית • חינוך סביבתי • אקו-אנרכיזם • אקולוגיה עמוקה • עירוניות חדשה |  |
| פסולת | הפחתה במקור • קומפוסט (התכלות) • שימוש חוזר • מיחזור (מיחזור בישראל) • מדרג הפסולת • שטח הפסולת של האוקיינוס השקט  • שטח הפסולת של האוקיינוס ההודי  • שטח הפסולת הצפון אטלנטי |  |
| תשתיות ובנייה | תחבורה בת קיימא • בנייה ירוקה • תכנון רגיש למים • בנייה באדמה • בנייה תואמת אקלים |  |
| גינון וחקלאות | גינה קהילתית • גינון יובשני • חקלאות אורגנית • גידול ביו-אינטנסיבי • מזון מקומי • גינון גרילה • פרמקלצ'ר • יער מאכל • חקלאות עירונית • חקלאות בת קיימא • חומרים מזינים |  |
| אנרגיה | אנרגיה חלופית • אנרגיה ירוקה • אנרגיה מתחדשת • אנרגיה סולארית • אנרגיית רוח • אנרגיה הידרואלקטרית • RDF |  |
| כלכלה | תרבות הצריכה • מזון מהיר • שיווק ערכי • שיווק ירוק • גרינווש • פיתוח בר-קיימא • תיירות בת קיימא • השקעה אחראית • כלכלה אקולוגית • התיישנות מתוכננת |  |
| ארגונים בישראל | החברה להגנת הטבע • המשרד להגנת הסביבה • אדם טבע ודין • אקו-ויקי • חיים וסביבה • מגמה ירוקה • המרד בהכחדה • צלול |  |
| מיזמים נבחרים | אג'נדה 21 • יום ללא קניות • תערוכת קלינטק • תחבורה היום ומחר • פרויקט עדן • ביוספירה 2 • BedZED • יום איכות הסביבה העולמי • שמיטה ישראלית |  |
| --- | --- |
בקרת זהויות :  NLI: 987007282567405171  GND: 4313252-2  LCCN: sh85014130  NKC: ph137835 
מבט אל תוך מכל קומפוסט. יש לכסות את פסולת המטבח בחומר יבש כגון עלים שנשרו מעץ.
Legends Never Die

Legends Never Die (בעברית: אגדות לעולם לא מתות) הוא אלבום האולפן השלישי של הראפר האמריקאי ג'וס וורלד. האלבום יצא לאור ב-10 ביולי 2020, על ידי חברות התקליטים אינטרסקופ וגרייד איי. מתוך האלבום יצאו שישה סינגלים.
זהו אלבום האולפן הראשון שיוצא לאחר מותו של וורלד ב-8 בדצמבר 2019. האלבום הגיע היישר אל המקום הראשון במצעד הבילבורד 200.
רקע

בינואר 2020, חודש לאחר מותו של ג'וס וורלד, דווח כי לפחות אלפיים שירים הוקלטו לפני פטירתו של הראפר. 26 מתוכם הודלפו ב-SoundCloud על ידי המשתמש "999 WRLD". הלייבל של ג'וס, "גרייד איי", ומשפחתו פרסמו הצהרה בנוגע למוזיקה שלו שטרם פורסמה:
מעומק ליבנו, אנו רוצים להודות לכל אחד ואחת מכם על הערצתכם הבלתי מחולקת ואהבתכם לג'וס. אתם התכוונתם לכל העולם לג'וס ועל ידי האזנה למוזיקה שלו, צפייה בסרטונים שלו ושיתוף בסיפוריכם עליו, אתם שומרים על זיכרונו חי לעד. אנו מתכננים לכבד את כישרונותיו של ג'וס, את רוחו ואת האהבה שחש למעריציו על ידי שיתוף מוזיקה שלא פורסמה ופרויקטים אחרים שהוא היה בלהט בתהליך פיתוחם.
ב-4 במאי 2020, חברתו של ג'וס, אלי לוטי, התייחסה לאלבום תחת השם "The Outsiders", אותו תכנן וורלד להעניק לאלבומו הבא. עם זאת, חברת התקליטים ומשפחתו בחרו לדחות את האלבום ולשנות את שמו ל-Legends Never Die. ב-7 ביולי 2020, הוכרז באופן רשמי על צאת האלבום. יומיים לאחר הכרזת האלבום, המנהל של ג'וס ליל ביבי רמז על מהדורת דלוקס, לאחר שהמעריצים דרשו שירים נוספים.
קידום

"Righteous", הסינגל המוביל מתוך האלבום, יצא ב-24 באפריל 2020. "Tell Me U Luv Me" בהשתתפות טריפי רד, יצא ב-29 במאי 2020, כסינגל השני מתוך האלבום. "Life's a Mess", בהשתתפות הלסי, יצא ב-6 ביולי 2020, כסינגל השלישי של האלבום. מאוחר יותר באותו היום, פורסם סרטון טיזר לאלבום. "Come & Go" בהשתתפות מפיק ה-EDM מרשמלו יצא ב-9 ביולי, כסינגל הרביעי מתוך האלבום. הסינגל החמישי מתוך האלבום, "Wishing Well", נשלח לרדיו הקצבי העכשווי ב-28 ביולי 2020. "Smile", בהשתתפות דה ויקנד, יצא ב-7 באוגוסט 2020, כסינגל השישי מתוך האלבום.
רשימת רצועות

| Legends Never Die> מס' | Legends Never Die> שם | Legends Never Die> משך | Legends Never Die>  | Legends Never Die>  | Legends Never Die>  | Legends Never Die>  | Legends Never Die>  | Legends Never Die>  | Legends Never Die>  |
| --- | --- | --- | --- | --- | --- | --- | --- | --- | --- |
| 1. | Anxiety (אינטרו)   | 1:10 |  |  |  |  |  |  |  |
| 2. | Conversations  | 3:01 |  |  |  |  |  |  |  |
| 3. | Titanic  | 2:56 |  |  |  |  |  |  |  |
| 4. | Bad Energy  | 3:06 |  |  |  |  |  |  |  |
| 5. | Righteous  | 4:02 |  |  |  |  |  |  |  |
| 6. | Blood on My Jeans  | 2:34 |  |  |  |  |  |  |  |
| 7. | Smile (יחד עם דה ויקנד)   | 3:16 |  |  |  |  |  |  |  |
| 8. | Tell Me U Luv Me (יחד עם טריפי רד)   | 3:00 |  |  |  |  |  |  |  |
| 9. | Hate the Other Side (יחד עם מרשמלו, פולו ג'י ודה קיד לארוי)   | 2:40 |  |  |  |  |  |  |  |
| 10. | Get Through It (אינטרלוד)   | 0:20 |  |  |  |  |  |  |  |
| 11. | Life's a Mess (יחד עם הלסי)   | 3:22 |  |  |  |  |  |  |  |
| 12. | Come & Go (יחד עם מרשמלו)   | 3:25 |  |  |  |  |  |  |  |
| 13. | I Want It  | 2:53 |  |  |  |  |  |  |  |
| 14. | Fighting Demons  | 3:20 |  |  |  |  |  |  |  |
| 15. | Wishing Well  | 3:14 |  |  |  |  |  |  |  |
| 16. | Screw Juice  | 2:59 |  |  |  |  |  |  |  |
| 17. | Up Up and Away  | 2:27 |  |  |  |  |  |  |  |
| 18. | The Man, The Myth, The Legend (אינטרלוד)   | 2:16 |  |  |  |  |  |  |  |
| 19. | Stay High  | 2:48 |  |  |  |  |  |  |  |
| 20. | Can't Die  | 3:02 |  |  |  |  |  |  |  |
| 21. | Man of the Year  | 2:16 |  |  |  |  |  |  |  |
| 22. | Juice WRLD Speaks from Heaven (אאוטרו)   | 0:30 |  |  |  |  |  |  |  |
| משך כולל: | משך כולל: | 55:34 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 9 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1  |
|  ארצות הברית | מצעד אלבומי ה-R&B/היפ-הופ | 1 |
|  ארצות הברית | מצעד אלבומי הראפ | 1 |
|  גרמניה | GfK – טופ 100 | 4 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 1 |
|  הממלכה המאוחדת | מצעד אלבומי ה-R&B | 2 |
|  ולוניה | אולטראטופ 40 | 18 |
|  ליטא | AGATA | 2 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 12 |
|  סקוטלנד | מצעד האלבומים הסקוטי | 56 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 3 |
|  צ'כיה | ČNS IFPI | 1 |
|  צרפת | SNEP | 23 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 3 |
|  שווייץ | המצעד השווייצרי | 2 |
מיקומי שיא > מצעדי סוף שנה

|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 9 |
|  ארצות הברית | מצעד אלבומי ה-R&B/היפ-הופ | 7 |
|  ולוניה | אולטראטופ 40 | 184 |
|  ניו זילנד | המצעד הניו זילנדי הרשמי | 23 |
|  פלנדריה | אולטראטופ 50 | 21 |
|  קנדה | מצעד האלבומים הקנדי | 12 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 29 |
|  אירלנד | מצעד האלבומים האירי | 39 |
|  נורווגיה | VG-lista | 17 |
|  ניו זילנד | המצעד הניו זילנדי הרשמי | 32 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 81 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 168 |
נתוני מכירות

| מדינה | תואר | מכירות |
| --- | --- | --- |
| דנמרק (IFPI Denmark) | זהב | 10,000 |
| ניו זילנד (RMNZ) | זהב | 7,500 |
| הממלכה המאוחדת (BPI) | זהב | 100,000 |
| ארצות הברית (RIAA) | פלטינה ×2 | 2,000,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 10 ביולי 2020 | הורדה דיגיטלית • הזרמת מוזיקה | אינטרסקופ • גרייד איי |  |
| עולם | 10 באוקטובר 2020 | תקליטור • ויניל | אינטרסקופ • גרייד איי |  |
| יפן | 28 באוקטובר 2020 | תקליטור | יוניברסל מיוזיק יפן |  |
הבחירות לנשיאות ארצות הברית 1876

הבחירות לנשיאות ארצות הברית ב-1876 היו הבחירות ה-23 לנשיאות בתולדות ארצות הברית, ונערכו ביום שלישי, 7 בנובמבר 1876. אלו היו הבחירות השנויות ביותר במחלוקת בהיסטוריה האמריקנית. תוצאות הבחירות נותרו מעורערות, למרות שאין ספק בכך שסמואל טילדן מניו יורק ניצח את רתרפורד הייז מאוהיו בספירת הקולות הכללית. לאחר ספירה ראשונית של הקולות, טילדן זכה ב-184 אלקטורים לעומת 165 של הייז, כש-20 אלקטורים עדיין לא נספרו. 20 האלקטורים היו שנויים במחלוקת – בשלוש מדינות (פלורידה, לואיזיאנה ודרום קרוליינה) כל מפלגה דיווחה שהמועמד שלה זכה בבחירות, ובאורגון אלקטור אחד נפסל (בגלל מינויו לשופט) והוחלף. 20 הקולות הללו היו המקור למחלוקת במערכת הבחירות הללו.
לבסוף, נרקמה עסקה כדי לפתור את הסכסוך: פשרת 1877, שהעניקה את כל 20 הקולות האלקטוראליים להייז. בתמורה לתמיכה הדמוקרטית במינויו של הייז, הרפובליקנים הסכימו להוציא את הכוחות הפדרליים מהדרום ולסיים את תקופת השיקום. הפשרה העניקה את הכוח ל"גואלים" הדמוקרטי מהדרום, שהחזירו את הדרום למצבו לפני מלחמת האזרחים, כולל שלילת זכויות הצבעה מאזרחים שחורים.
זאת הייתה מערכת הבחירות הראשונה מאז 1852 בה המועמד הדמוקרטי זכה ברוב הקולות. זאת גם הייתה מערכת הבחירות היחידה בה מועמד זכה במעל מ-50% מהקולות אולם לא נבחר כנשיא, ואחת מבין חמש מערכות בחירות (בנוסף ל־1824, 1888, 2000, ו-2016) בהן המועמד שזכה ליותר קולות לא זכה בתפקיד הנשיא. עד היום, זהו הניצחון הצמוד ביותר בחבר האלקטורים, ומערכת הבחירות בעלת אחוז ההצבעה הגבוה ביותר- 81.8%.